stanford-oval/wikipedia huggingface dataset:
Rolf Järmann

| Rolf Järmann |
| --- | --- |
 Rolf Järmann.
Henkilötiedot
Syntynyt: 31. tammikuuta 1966 (ikä 58)
Kansalaisuus:   Sveitsi
Pyöräilijä
Pituus:  182 cm
Paino:  73 kg
Joukkue:  lopettanut
Laji:  maantie
Rooli:  ajaja
Ajajatyyppi:  yleisajaja
Ura
Ammattilaisjoukkue(et)
1987 1988 1989 1990 1991 1992–1993 1994 1995–1996 1997 1998 1999:  Isotonic-Blacky Cyndarella-Isotonic Frank-Magniflex Frank-Toyo Weinmann - Eddy Merckx Ceramiche Ariostea GB–MG Maglificio MG Maglificio–Technogym Casino - C'est votre équipe Casino-AG2R Post Swiss Team
Suurimmat voitot
 Amstel Gold Race 1993, 1998 GP Ouest France 1995 Tirreno-Adriatico 1998 Ranskan ympäriajo, etappi Italian ympäriajo, etappi  Maantiejon Sveitsin-mestaruus 1990 
 Tiedot päivitetty: 14. joulukuuta 2021 
Aiheesta muualla
www.jaermann.ch
Rolf Järmann (s. 31. tammikuuta 1966 Arbon, Sveitsi) on sveitsiläinen maantiepyöräilijä. Hän aloitti ammattilaisuransa Isotonic/Cyndarella-joukkueessa 1987–1988, edusti Frank-Toyo-tallia 1989–1990, Weinmann - Eddy Merckxiä 1991, Ceramiche Ariosteaa 1992–1993, MG Maglificiota 1994–1996, Casino-tallia 1997–1998 ja Post Swiss Teamia 1999.
Järmann voitti Amstel Gold Racen 1993 samalla ajalla toiseksi tulleen Gianni Bugnon kanssa ja 1998 tasa-ajalla Maarten den Bakkerin kanssa. Hän voitti vuonna 1998 Tirreno–Adriaticon kokonaiskilpailun neljän sekunnin erolla Franco Balleriniin. Hän voitti maantieajon Sveitsin-mestaruuden 1990, GP Ouest France -kilpailun 1995 sekä etapin Italian ympäriajossa 1989 ja Ranskan ympäriajossa 1992.
Järmann myönsi vuonna 2000 kirjassaan "Doping, Spitzensport als gesellschaftliches Problem" käyttäneensä uransa aikana EPO-hormonia
.
Saavutuksia

Lähteet: Pro Cycling Stats, Cycling Archives
Reborn Through Hate

| Reborn Through Hate Gloomy Grim |
| --- | --- | --- |

Kokoelmalevyn tiedot
 Äänitetty : MD Studios
 Julkaistu: lokakuu 1998
 Tyylilaji: black metal
 Kesto: 40.52
 Levy-yhtiö: Holy Records
Gloomy Grimin muut julkaisut
| Blood, Monsters, Darkness 1998 | Reborn Through Hate 1998 | Life? 2000 |
Reborn Through Hate on suomalaisen metalliyhtyeen Gloomy Grimin kokoelma-albumi. Se on julkaistu vuonna 1998 levymerkillä Holy Records.
Albumin kappaleet 1–2 on otettu yhtyeen albumilta Blood, Monsters, Darkness, kappaleet 3–6 demolta Friendship is Friendship, War is War sekä 7–10 demolta Fuck the World, Kill the Jehova. Albumista julkaistiin myös 3000 kappaleen rajoitettu musiikkiboksi, joka sisälsi VHS:n.
Kappaleet

Asylum – 4.32
Children of the Underworld – 3.46
War – 4.56
Ashes – 5.21
Blood – 4.00
Reign – 3.51
Temple of Agathon – 2.41
Written in Blood – 3.20
Pope of the Black Arts – 2.51
Asylum – 5.40
Kappaleet > Rajoitetun painoksen VHS

Asylum – 5.39
Pope of the Black Arts – 2.50
Asylum – 5.39 (Mustavalkoinen)
Pope of the Black Arts – 2.50
Aiheesta muualla

Reborn Through Hate Discogsissa. (englanniksi)
Albumi Reborn Through Hate Encyclopaedia Metallum -sivustolla (englanniksi)
Loviisan ravirata

| Loviisan ravirata> Lovisa travbana |
| --- | --- |
Rataluokitus:  Kesärata
Sijainti:  Kuningattarenkatu, 07900 Loviisa
Koordinaatit:  60.463735°N, 026.219516°E
Avattu:  1950
Omistaja:  Itä-Uudenmaan Oriyhdistys r.y.
Kilpailupäiviä:  5
Kotisivu
Rataennätykset
 Lämminveriset: Greenheart 14.2a (2010)   Suomenhevoset: Linkori 24,8 (2009) 
Loviisan ravirata sijaitsee Loviisan keskustan pohjoispuolella Valtatie 7:n tuntumassa.
Se kuuluu Suomen Hippoksen rataluokituksessa kesäratoihin, jotka pitävät kilpailuja vain kesäkaudella. Vuonna 2013 Loviisan raviradalla järjestettiin viidet totoravit. Loviisa on yksi Suomen suosituimpia kesäraviratoja ja siitä käytetäänkin nimitystä "Kesäratojen kuningatar".
Rainer Adrion

| 0 | 1 | 2 |
| --- | --- | --- |

Henkilötiedot
Koko nimi: Rainer Adrion
Syntymäaika: 10. joulukuuta 1953 (ikä 70)
Syntymäpaikka: Stuttgart, Baden-Württemberg, Saksa
Seura
Seura: –
Tehtävä: päävalmentaja
Seurat
| Vuodet | Seura | O (M) |
| 1971–1973 1973–1977 1977–1982 1982–1984 1984–1985 1985–1988 |  FV Zuffenhausen  SpVgg 07 Ludwigsburg  VfB Stuttgart  SpVgg Unterhaching  TSV 1860 München  FV Zuffenhausen |  |
Valmennusura
1985–1988 1988–1991 1991–1993 1993–1994 1994–1995 1996–1998 1999 1999–2001 2001–2002 2003 2004–2009 2009–2013:  FV Zuffenhausen (p-v)  SpVgg 07 Ludwigsburg  SpVgg Unterhaching  SSV Reutlingen 05  VfR Pforzheim  VfB Stuttgart (apuv.)  VfB Stuttgart  VfB Stuttgart II  SpVgg Unterhaching  Stuttgarter Kickers  VfB Stuttgart II  Saksan U21-maajoukkue
Rainer Adrion (s. 10. joulukuuta 1953) on saksalainen jalkapallovalmentaja ja entinen puolustaja. 
Hänen poikansa Benjamin on myös jalkapalloilija.
Ura pelaajana

Adrion pelasi omalla aktiiviurallaan puolustajana esiintyen Bundesliigatasolla 22 ottelussa VfB Stuttgartissa. Hän aloitti uransa 1971 pienessä FV Zuffenhausenissa, jossa myös lopetti 34-vuotiaana heinäkuussa 1988. Uran suurimmiksi saavutuksiksi jäivät Baden-Württembergin aluecupin kaksi voittoa ja Bundesliigan kolmossija kaudelta 1980/81.
Ura pelaajana > Meriitit pelaajana

WFV-Cup (2): 1974, 1980
Ura valmentajana

Adrion aloitti valmennusuransa FV Zuffenhausenin pelaajavalmentajana 1985 ja lopetettuaan pelaamisen hän siirtyi 1988 SpVgg 07 Ludwigsburgin päävalmentajaksi. Kolme vuotta myöhemmin hän siirtyi SpVgg Unterhachingin peräsimeen ja luotsasi seuran Bayernligan voittoon 1991/92 ja nousuun 2. Bundesliigaan. Visiitti toiseksi korkeimmalla sarjatasolla jäi kuitenkin yhden kauden mittaiseksi Unterhachingin pudottua kuuden muun seuran kanssa.
Seuraavat vuodet Adrion valmensi alempien sarjatasojen seuroja, kunnes siirtyi 1996 VfB Stuttgartiin Joachim Löwin apuvalmentajaksi. Kaksikko johdatti Stuttgartin kahdesti neljänneksi Bundesliigassa. Tammikuussa 1999 Adrion nousi Stuttgartin päävalmentajaksi Winfried Schäferin potkujen jälkeen. Toukokuun alussa Adrion sai tehdä tilaa Ralf Rangnickille, joten pesti jäi neljään kuukauteen. Hän jatkoi kuitenkin uraansa Stuttgartin organisaatiossa luotsaten kaksi seuraavaa vuotta kakkosjoukkuetta.
Vuonna 2001 Adrion palasi Unterhachingiin yhdeksi kaudeksi. Vuonna 2003 hän toimi lyhyen aikaa Stuttgarter Kickersin päävalmentajana ja palasi 2004 takaisin Stuttgartin II-joukkueen valmentajaksi. Heinäkuussa 2009 hänestä tuli tuoreen Euroopan mestari Saksan alle 21-vuotiaiden maajoukkueen uusi päävalmentaja.  Adrion ei onnistunut luotsaamaan ikäluokan Euroopan mestaruutta puolustanutta Saksaa EM-kisoihin 2011. Helmikuussa 2011 Saksan jalkapalloliitto kuitenkin allekirjoitti Adrionin kanssa kaksivuotisen jatkosopimuksen, joka kattaa EM2013-projektin.  Saksan nuorten heikot esitykset Adrionin alaisuudessa jatkuivat myös alle 21-vuotiaiden EM-kisoissa 2013. Saksa selvisi lopputurnaukseen, mutta lohkovaiheessa se hävisi Alankomaille ja Espanjalle. Lohkon viimeisen ottelun voitto Venäjästä ei enää pelastanut Saksaa, jonka turnaus loppui jo lohkovaiheeseen. Kisojen jälkeen Adrion sai potkut tehtävästään.
Ura valmentajana > Meriitit valmentajana

Bayernliga: 1992
Likoman piirikunta

| Likoman piirikunta Likoma District |
| --- | --- |
Valtio:  Malawi
Alue:  Pohjoinen
Hallinto:  
 – hallinnollinen keskus:  Likoman taajama
Pinta-ala:   km²
 – maa:  18 km²
Väkiluku (2008)  ():  10 400
 – väestötiheys:  579 as./km²
Lyhenteet:  
 – ISO 3166:  MW-LK
Likoman piirikunta on yksi Malawin aluejaon 28 piirikunnasta. Mozambikin aluevesien sisällä, Malawijärven (Njassajärven) itärannan läheisyydessä kahtena enklaavina sijaitseva kahden saaren Likoma ja Chizumulu) muodostama piirikunta on osa Malawin Pohjoista aluetta. Saaret kuuluvat Malawille historiallisesta syystä, sillä tutkimusmatkailija David Livingstonen lähetysjärjestö perusti Likoman saarelle päämajansa 1880-luvulla.
Piirikunnan sijainti Malawissa.
Piirikunnan keskus on Likoman taajama. Piirikunnan maapinta-ala on 18 neliökilometriä. Väkiluku on kehittynyt väestönlaskentojen mukaan seuraavasti: 7 900 as. (vuonna 1977), 8 200 as. (1987), 8 100 as. (1998) ja 10 400 as. (2008). Vuoden 2014 väkilukuarvio oli 10 440 asukasta.
Aiheesta muualla

Current Members of Parliament (including one from Likoma district) (Arkistoitu – Internet Archive) (englanniksi) (parliament.gov.mw)
Reborn in Chaos

| Reborn in Chaos Vader |
| --- | --- | --- |

Kokoelmalevyn tiedot
 Äänitetty : helmikuu-maaliskuu 1989-1990
 Julkaistu: 1997
 Tuottaja(t): Vader
 Tyylilaji: death metal
 Kesto: 39.39
 Levy-yhtiö: Hammerheart Records
Vaderin muut julkaisut
| Future of the Past 1996 | Reborn in Chaos 1997 | Black to the Blind 1997 |
Reborn in Chaos on puolalaisen death metal -yhtye Vaderin ensimmäinen kokoelma-albumi, joka on julkaistu vuonna 1997. Albumi sisältää kappaleita yhtyeen aikaisilta demoilta Necrolust ja Morbid Reich.
Kappaleet

From Beyond – Intro – 1.02
Chaos – 4.27
Vicious Circle – 2.49
Breath of Centuries – 4.16
Intro / The Final Massacre – 4.49
Reign-Carrion – 6.06
Intro / Decapitated Saints – 3.31
Reborn in Flames – 4.09
The Final Massacre – 4.33
The Wrath – 3.57
Kokoonpano

Peter – sähkökitara, laulu
Jacek "Jackie" Kalisz – bassokitara
Docent – rummut
Aiheesta muualla

Reborn in Chaos Discogsissa. (englanniksi)
Albumi Reborn in Chaos Encyclopaedia Metallum -sivustolla (englanniksi)
Vader
| --- | --- |
Studioalbumit:   The Ultimate Incantation  De Profundis  Future of the Past  Black to the Blind  Litany  Revelations  The Beast  Impressions in Blood  Necropolis  Welcome to the Morbid Reich  Tibi et Igni  The Empire  Solitude in Madness 
Konserttitallenteet:   The Darkest Age: Live '93  Live in Japan 
EP:t:   Sothis  Kingdom  Reign Forever World  Blood  The Art of War  Lead Us!!!  Go to Hell 
Kokoelmat:   Reborn in Chaos  XXV 
Tribuuttialbumit:  Future of the Past
Demot:   Live in Decay  Necrolust  Morbid Reich 
Videot:   Vision and Voice  More Vision and the Voice  Night of the Apocalypse  ...And Blood Was Shed in Warsaw 
Splitit:  Nile / Vader
Singlet:   An Act of Darkness / I.F.Y.  Carnal / Black to the Blind  Xeper / North  Angel of Death  Beware the Beast  v.666  The Upcoming Chaos  We Are the Horde  Come and See My Sacrifice  Decapitated Saints 
Eri esittäjiä:   Slatanic Slaughter II – A Tribute to Slayer  Czarne zastępy – W hołdzie KAT  Originators of Northern Darkness - A Tribute to Mayhem  Tyrants From the Abyss - A Tribute to Morbid Angel  Seven Gates of Horror – A Tribute to Possessed  Ultimate Revenge  Metalmania 2003 
Katso myös:   UnSun  Spinal Cord  Dimmu Borgir  NYIA  Behemoth  Christ Agony  Slashing Death  Sweet Noise  Yattering
Lubomír Zajíček

| Mitalit> Maa:   Tšekkoslovakia.Miesten lentopallo. Olympialaiset  | Mitalit> Maa:   Tšekkoslovakia.Miesten lentopallo. Olympialaiset  | Mitalit> Maa:   Tšekkoslovakia.Miesten lentopallo. Olympialaiset  | Maa:   Tšekkoslovakia> Miesten lentopallo. |
| --- | --- | --- | --- |
|  Pronssia | México 1968 | joukkuekilpailu |  |
Lubomír Zajíček (15. helmikuuta 1946 – 14. toukokuuta 2013) oli Tšekkoslovakiaa edustanut lentopalloilija. Hän kilpaili vuoden 1968 kesäolympialaisissa Méxicossa ja sai siellä joukkueineen pronssia. Hän osallistui myös vuoden 1972 kesäolympialaisiin Münchenissä, ja hänen joukkueensa sijoittui siellä kuudenneksi.
Ramiro Funes Mori

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Ramiro José Funes Mori
Syntymäaika: 5. maaliskuuta 1991
Syntymäpaikka: Mendoza, Argentiina
Pelipaikka: keskuspuolustaja
Pituus: 186 senttimetriä
Paino: 78 kilogrammaa
Junioriseurat
2008:  Dallas
2008–2011:  River Plate
Seurat
| Vuodet | Seura | O | (M) |
| 2011–2015 |  River Plate | 75 | (7) |
| 2015–2018 |  Everton | 55 | (4) |
| 2018– |  Villarreal | 34 | (2) |
Maajoukkue
| 2015– |  Argentiina | 26 | (2) |
 Seurajoukkueuran tilastot kattavat vain kansalliset sarjat, päivitetty 16. joulukuuta 2018.  Maajoukkueuran tilastot päivitetty 16. joulukuuta 2018.
Ramiro José Funes Mori (s. 5. maaliskuuta 1991 Mendoza) on argentiinalainen jalkapalloilija. Hän on pelannut Euroopassa Englannin Valioliigassa ja Espanjan La Ligassa. Vasenjalkainen Funes Mori on pelipaikaltaan keskuspuolustaja. Hän pelaa myös Argentiinan maajoukkueessa.
Ura > Seurajoukkueura

Funes Mori on kuulunut River Plateen vuodesta 2008 alkaen. Hän debytoi seuran paidassa kaudella 2011-2012, kun seura pelasi toiseksi korkeimmalla sarjatasolla Primera B Nacionalissa, jonka se voitti ja nousi kaudeksi 2012-2013 takaisin Primera División de Argentinaan. Vuonna 2014 Funes Mori voitti River Platen kanssa Primera Divisiónin Torneo Finalin ja Copa Sudamericanan. Vuonna 2015 hän voitti Recopa Sudamericanan ja maanosan suurimman seurajoukkueturnauksen Copa Libertadoresin. Hän siirtyi 1. syyskuuta 2015 Evertoniin 9,5 miljoonan punnan kaupassa.
Funes Mori pelasi Evertonissa kolme kautta. Ensimmäisellä kaudellaan hän pelasi Valioliigassa 28 ottelua ja teki niissä neljä maalia. Hän teki maalin myös liigacupin ensimmäisessä välieräottelussa. Toisella kaudellaan hän pelasi 23 liigaottelua eikä tehnyt maaleja. Kaudella 2017–2018 hän oli pitkään poissa kentiltä polvivamman vuoksi ja pelasi vain neljä liigaottelua kauden lopussa. Kesällä 2018 hän siirtyi Villarrealiin, jossa hän kaudella 2018–2019 pelasi 31 Espanjan liigan ottelua ja teki niissä kaksi maalia.
Ura > Maajoukkueura

Funes Mori debytoi Argentiinan jalkapallomaajoukkueessa maaliskuussa 2015 ystävyysottelussa El Salvadoria vastaan. Vuoden 2016 Copa América Centenariossa, jossa Argentiina saavutti hopeaa, hän pelasi joukkueensa kaikki ottelut alusta loppuun. Vuoden 2019 Copa Américassa hän pääsi kentälle vain pronssiottelun viime hetkiksi. Kaikkiaan hän on pelannut 26 maaottelua ja tehnyt maalin lokakuussa 2016 MM-karsintaottelussa Perua vastaan sekä marraskuussa 2018 ystävyysottelussa Meksikoa vastaan.
Muuta

Myös Funes Morin kaksoisveli Rogelio Funes Mori on ammattilaisjalkapalloilija. Hän edustaa meksikolaista Club de Fútbol Monterreytä ja on pelannut myös yhden ottelun Argentiinan maajoukkueessa.
Lubomír Štrougal

Lubomír Štrougal (2012)
Lubomír Štrougal (19. lokakuuta 1924 Veselí nad Lužnicí, Tšekkoslovakia – 6. helmikuuta 2023) oli tšekkiläinen poliitikko, joka toimi Tšekkoslovakian pääministerinä vuodet 1970–1988.
Štrougal joutui toisen maailmansodan aikana pakkotyöhön natsi-Saksan asetehtaisiin. Sodan jälkeen hän opiskeli lakia Prahan Kaarlen yliopistossa. Hän liittyi kommunistipuolueeseen ja toimi vuosina 1959–1961 Tšekkoslovakian maatalousministerinä sekä vuoteen 1965 sisäministerinä.
Prahan kevään aikana Štrougal aluksi kieltäytyi yhteistyöstä Neuvostoliiton kanssa. Vuonna 1970 hän kuitenkin suostui presidentti Gustáv Husákin pyynnöstä maan pääministeriksi Oldřich Černíkin jälkeen. Černík oli Neuvostoliiton mielestä liian uudistushenkinen.
Štrougal oli Tšekkoslovakian pääministerinä vuodet 1970–1988, pidempään kuin kukaan toinen. Samettivallankumouksen nostaessa päätään Štrougal pyrki neuvottelemaan eri poliittisten suuntausten kanssa, mutta puoluejohtaja Miloš Jakeš piti kiinni jyrkän linjan kommunismista. Tämä johti Štrougalin eroon, ja häntä seurasi Ladislav Adamec.
Štrougal vetäytyi politiikasta 1989, ja hänet erotettiin seuraavana vuonna kommunistisesta puolueesta. Štrougal yritettiin myöhemmin saada myös oikeuteen vastuustaan kommunistisen ajan vainoista sekä Tšekkoslovakiasta pakoon yrittäneiden rajalla tapahtuneista kuolemista.
Riitta Korpela

Riitta Marjatta Korpela (o.s. Varpuluoma, s. 1957 Ahonkylä, Ilmajoki) on suomalainen laulaja. Koulutukseltaan Korpela on lastentarhanopettaja, joka myöhemmin on valmistunut myös Helsingin Sibelius-Akatemiasta musiikkileikkikoulunopettajaksi. Laulajan uransa hän aloitti Ahonkylän flikat -lauluyhtyeessä ja siirtyi sen jälkeen tekemään lastenlauluja Ti-Ti Nallen hahmossa.
Korpela sai aivoverenvuodon vuonna 2007, mutta toipui siitä ja on sen jälkeen jatkanut Ti-Ti Nalle -esiintymisiään.
Diskografia

Ti-Ti Nalle -diskografia on Ti-Ti Nalle -artikkelissa.
Riitta: Tarvitsen sua (cd-single, 1997)
Aiheesta muualla

Riitta Korpelan esitystuotanto Suomen äänitearkistossa (1901–1999)
Riitta Korpelan sävellystuotanto Suomen äänitearkistossa (1901–1999)
Riitta Korpelan sanoitustuotanto Suomen äänitearkistossa (1901–1999)
Lagundan kihlakunta

Lagundan kihlakunnan sijainti Uppsalan läänin kartalla.
Lagundan kihlakunta (ruots. Lagunda härad) oli kihlakunta Uppsalan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 193,63 neliökilometriä ja asukasluku 3 263 henkeä. Kihlakuntaan kuuluneet kunnat olivat Långtora, Nysätra, Biskopskulla, Fröslunda, Giresta, Hjälsta, Kulla, Holm ja Fittja.
Kihlakunnan tuolloiset kunnat kuuluvat nykyään Enköpingin kuntaan ja sijaitsevat sen koillisosassa.
Lubomír Tomeček

| Mitalit | Mitalit | Mitalit |  |
| --- | --- | --- | --- |
|  Lubomír Tomeček |  Lubomír Tomeček |  Lubomír Tomeček |  |
Maa:   Tšekki
Miesten pyöräsuunnistus
| MM-kilpailut  | MM-kilpailut  | MM-kilpailut  |  |
|  Hopeaa | Ballarat 2004 | viesti |  |
|  Hopeaa | Nové Město na Moravě 2007 | viesti |  |
|  Hopeaa | Ben Shemen 2009 | viesti |  |
|  Pronssia | Nové Město na Moravě 2007 | keskimatka |  |
|  Pronssia | Ostróda 2008 | keskimatka |  |
|  Pronssia | Ostróda 2008 | viesti |  |
| EM-kilpailut  | EM-kilpailut  | EM-kilpailut  |  |
|  Hopeaa | Castelfiorentino 2007 | viesti |  |
|  Pronssia | Varsova 2006 | viesti |  |
Lubomír Tomeček (s. 6. helmikuuta 1979) on tšekkiläinen pyöräsuunnistaja. Seuratasolla hän edustaa A-Team NOVO Bruntalia.
Ballaratin MM-kilpailuissa 2004 Tomeček voitti viestihopeaa joukkuetovereinaan Radek Tichacek ja Jaroslav Rygl. Nové Město na Moravěn MM-kilpailuissa 2007 hän uusi viestihopeansa ja voitti keskimatkalta pronssia. Viestissä hänen kanssaan pyöräsuunnistivat Martin Ševèík ja Jaroslav Rygl. Ostródan MM-kilpailuissa 2008 hän voitti pronssia keskimatkalta ja pronssia viestistä edellisvuoden hopeajoukkueella. Ben Shemenin MM-kilpailuista 2009 hän voitti kolmannen viestihopeansa joukkuetovereinaan Radek Laciga ja Jiří Hradil. EM-kilpailuista Tomeček on voittanut yhden hopean ja yhden pronssin molemmat viestistä.
Lin Dan

| Mitalit | Mitalit | Mitalit |  |
| --- | --- | --- | --- |
|  Lin Dan |  Lin Dan |  Lin Dan |  |
Maa:   Kiina
Miesten sulkapallo
|  Olympialaiset  |  Olympialaiset  |  Olympialaiset  |  |
|  Kultaa | Peking 2008 | kaksinpeli |  |
|  Kultaa | Lontoo 2012 | kaksinpeli |  |
| MM-kilpailut  | MM-kilpailut  | MM-kilpailut  |  |
|  Kultaa | Madrid 2006 | kaksinpeli |  |
|  Kultaa | Kuala Lumpur 2007 | kaksinpeli |  |
|  Kultaa | Hyderabad 2009 | kaksinpeli |  |
|  Kultaa | Lontoo 2011 | kaksinpeli |  |
|  Kultaa | Guangzhou 2013 | kaksinpeli |  |
|  Hopeaa | Anaheim 2005 | kaksinpeli |  |
Lin Dan (kiin. 林丹; s. 14. lokakuuta 1983 Longyan) on kiinalainen sulkapalloilija ja kaksinkertainen olympiavoittaja.
Lin Dan on voittanut miesten kaksinpelin kultaa sulkapallon maailmanmestaruuskilpailuissa Madridissa 2006, Kuala Lumpurissa 2007, Hyderabadissa 2009, Lontoossa 2011 ja Guangzhoussa 2013. Pekingissä 2008 Lin voitti ylivoimaisella tavalla olympiakultaa finaalissa. Hänen vastustajansa maailmanlistan kakkospelaaja Malesian Lee Chong Wei hävisi Linille erälukemin 21–12, 21–8. Lin voitti Lee Chong Wein myös vuoden 2012 Lontoon olympialaisten kaksinpelin finaalissa, tuolloin lukemin 15-21, 21-10, 21-19.
Aiheesta muualla

Kuvia tai muita tiedostoja aiheesta Lin Dan Wikimedia Commonsissa
Rengashaarniska

Jäljitelmä vuoden 175 jaa. pohjoisen provinssin roomalaisen sotilaan asusta varusteineen. Sotilas kantaa rengashaarniskaa.
Yksityiskohta rengashaarniskasta. Kudos on n.k. "neljä rengasta yhteen". Toisen vuosisadan jaa. asun jäljitelmä.
Rengashaarniska eli silmukkapanssari eli panssaripaita on haarniska, joka koostuu pienistä yhteen punotuista ja kiinni niitatuista metallirenkaista. Sitä käytettiin Euroopassa antiikin aikaan ja keskiajalla.
Historia

Rengashaarniska keksittiin antiikin aikaan joskus ensimmäisellä vuosituhannella eaa., mutta on epäselvää ketkä sitä ensiksi käyttivät. Varhaisimmat löydöt ovat 400-luvulta eaa. skyyttalaisesta haudasta. Tanskassa Hjortspringin suolöydön rengashaarniskat ajoittuvat 300-luvulle eaa. Rooman imperiumi törmäsi rengashaarniskoihin kohdatessaan etruskeja ja gallialaisia. Rooman armeija otti varusteen käyttöön nimellä lorica hamata. Legioonalaiset kantoivat rengashaarniskaa, kunnes ensimmäisellä vuosisadalla jaa. sen väliaikaisesti syrjäytti kuuluisa metallivanteista koottu lorica segmentata. Rooman armeijan Auxilia-joukot, ratsuväki ja joskus legioonalaisetkin käyttivät rengashaarniskaa tämän jälkeenkin. Kuitenkin 200-luvulla jaa. Rooman valtakunnan heiketessä ja köyhtyessä halvempi rengaspanssari syrjäytti lorica segmentatan. Kreikaksi rengashaarniska tunnetaan nimellä katafraktes, läpinivottu, mistä tulee myös raskaan, haarniskoidun ratsuväen nimi katafrakti.
Rengashaarniska säilyi käytössä myös ns. pimeällä keskiajalla, joskin sen valmistus oli hyvin kallista. Karolingisella ajalla rengaspaita saattoi maksaa yhtä paljon kuin maatila. Rengashaarniska oli kuitenkin käytännössä tuhoutumaton, ja haarniskat saattoivat periytyä vuosisatojen ajan isältä pojalle. Koska kuitenkin uusia haarniskoita valmistettiin jatkuvasti, niiden lukumäärät lisääntyivät vuosisatojen saatossa. Sydänkeskiajalle tultaessa myös metallurgia ja raudanvalmistus- ja muokkausmenetelmät kehittyivät, ja rengashaarniskan hinta laski. Rengashaarniska oli 1200-luvulla jo jokamiehen varuste Keski-Euroopassa.
Rengashaarniskan käyttö oli yleistä keskiajan loppuun asti. Levyhaarniska alkoi 1300-luvulla syrjäyttää rengashaarniskaa. Rengashaarniskaa nähtiin kuitenkin tämän jälkeenkin niiden yllä, joilla ei ollut varaa levyhaarniskaan. Koska rengashaarniska on käytännössä ikuinen ja se mukautuu käyttäjänsä ruumiinmuotoihin, monet vanhat haarniskat saattoivat periytyä isältä pojalle suvussa vuosisatojen ajan. Lisäksi rengashaarniskaa käytettiin yleisesti levyhaarniskan alla suojaamassa panssarilevyjen saumoja. Itä-Euroopassa ja Aasiassa rengashaarniska säilyi käytössä keskiajan jälkeenkin.
Puolassa rengashaarniskaa käytettiin 1600-luvun lopulle ja Venäjän kasakkajoukot lopettivat sen käytön vasta 1800-luvulla.
Miten rengashaarniska suojaa?

Rengashaarniska oli suosittu ja tehokas suoja, koska se pystyi estämään leikkaavia aseita läpäisemästä ihoa. Keskiaikainen lääketiede kykeni asettamaan murtuneet luut paikalleen, mutta tulehduksia vastaan se oli voimaton. Haarniska siis suojasi erityisesti keveämmiltä teräaseen iskuilta. Voimakas keihään, kirveen, miekan tai nuolen isku saattoi lävistää rengashaarniskan ja tunkea haavaan likaa ja metallinpalasia. Rengashaarniskan alla käytettiin usein tukevaa toppatakkia (költeri, gambeson, aketon, haqueton) joka pehmensi iskujen voimaa.
Nykyaikaiset kokeet ja elävän historian toiminta sekä liveroolipelit ovat osoittaneet, että rengashaarniska on erinomainen suojaväline. Se on joustava, eikä rajoita käyttäjänsä liikkumista juuri lainkaan. Se ei kiristä, ja asettuu kantajansa mittoihin ja muotoihin. Rengashaarniskan heikoin puoli on se, että paino kohdistuu pahimmin hartioihin: tämän vuoksi vyön käyttäminen rengaspaidan kanssa auttaa jakamaan painoa tasaisemmin. Rengashaarniska päällä on mahdollista juosta, hyppiä, voimistella – ja jopa uida lyhyitä matkoja.
Rengashaarniska on myös melko edullinen, sillä oikeilla työvälineillä sellaisen pystyy tekemään kuka tahansa, ja se on myös itsestään puhdistautuva, joten se ei kärsi ruosteesta, toisin kuin monet muut haarniskat.
Nykypäivän elävän historian taistelukäytössä rengashaarniska antaa riittävän suojan metalli-, bofferi-, rottinki- ja bambuaseita vastaan, mutta sen alla on suositeltavaa käyttää pehmustettua liiviä tai toppatakkia – aivan kuten keskiajallakin. Rengashaarniskaa voidaan käyttää myös siviilivaatteiden alla, jolloin taistelija voi totuttautua sen käyttöön. Useimmat näissä harrasteissa käytettävistä rengaspaidoista ovat niittaamattomia eli niiden rautalenkkejä ei ole niitattu kiinni (engl. butted mail).
Lihanjalostustehtaissa rengaspaita ja -hansikkaat kuuluvat lihanleikkaajien suojavarusteisiin.
Aiheesta muualla

Wikimedia Commonsissa on kuvia tai muita tiedostoja aiheesta .
(suomeksi) Rengaspanssarin valmistusohjeet